CELEX: C2004/300/49
Language: da
Date: 2004-12-04 00:00:00
Title: Domstolens dom (Fjerde Afdeling) af 5. oktober 2004 i sag C-524/03, Kommissionen for De Europæiske Fællesskaber mod G. & E. Gianniotis EPE (Voldgiftsbestemmelse — tilbagebetaling af forskudsbeløb — morarenter — udeblivelse)

4.12.2004   
            
            
               DA
            
            
               Den Europæiske Unions Tidende
            
            
               C 300/24
            
         
      DOMSTOLENS DOM
   
   (Fjerde Afdeling)
   af 5. oktober 2004
   i sag C-524/03, Kommissionen for De Europæiske Fællesskaber mod G. & E. Gianniotis EPE (1)
   
   (Voldgiftsbestemmelse - tilbagebetaling af forskudsbeløb - morarenter - udeblivelse)
   (2004/C 300/49)
   Processprog: græsk
   I sag C-524/03, angående et søgsmål i henhold til artikel 238 EF, anlagt den 16. december 2003, Kommissionen for De Europæiske Fællesskaber (befuldmægtiget: D. Triantafyllou, bistået af N. Korogiannakis) mod G. & E. Gianniotis EPE, der fører navnet »Agia Eléni Hospitalet«, Piræus (Grækenland), har Domstolen (Fjerde Afdeling), sammensat af afdelingsformanden, J.N. Cunha Rodrigues, og dommerne K. Lenaerts (refererende dommer) og K. Schiemann; generaladvokat: P. Léger; justitssekretær: R. Grass, den 5. oktober 2004 afsagt dom, hvis konklusion lyder således:
   
               1)
            
            
               G. & E. Gianniotis EPE skal betale Kommissionen for De Europæiske Fællesskaber et beløb på 212 010,17 EUR som hovedstol med tillæg af renter:
               
                           —
                        
                        
                           for så vidt angår et beløb på 72 136,15 EUR på 6 % p.a. fra den 30. september 2001 til den 31. december 2002, på 8 % p.a. fra den 1. januar 2003 og til datoen for domsafsigelsen og årlig rente i medfør af græsk lovgivning, for tiden artikel 3, stk. 2, i lov 2842/2000 om euroens afløsning af drakmen, inden for grænsen på 8 % p.a. at regne fra denne dom og indtil fuldstændig tilbagebetaling af forskuddet.
                        
                     
                           —
                        
                        
                           for så vidt angår et beløb på 28 758,20 EUR på 5,25 % p.a. fra den 30. november 2001 til den 31. december 2002, på 7,25 % p.a. fra den 1. januar 2003 og til datoen for domsafsigelsen og årlig rente i medfør af den nævnte græske lovbestemmelse, inden for grænsen på 7,25 % p.a. at regne fra denne dom og indtil fuldstændig tilbagebetaling af forskuddet.
                        
                     
                           —
                        
                        
                           for så vidt angår et beløb på 111 115,82 EUR på 4,78 % p.a. fra den 15. januar 2002 til den 31. december 2002, på 6,78 % p.a. fra den 1. januar 2003 og til datoen for domsafsigelsen og årlig rente i medfør af den nævnte græske lovbestemmelse, inden for grænsen på 6,78 % p.a. at regne fra denne dom og indtil fuldstændig tilbagebetaling af forskuddet.
                        
                     
         
               2)
            
            
               G. & E. Gianniotis betaler sagens omkostninger.
            
         
      (1)  EUT C 59 af 6.3.2004.